open-index/open-wikipedia-markdown huggingface dataset:
Luka

**Luka** kyerɛ sɛ nea ɔhyirɛn anaa nea yɛ wo no ahomakye. ɛyɛ din a yɛ de to bɛrima.https://www.google.com/search?q=meaning+of+luke&oq=meaning+of+luke&aqs=chrome..69i57j0l6j0i10j0l2.6208j0j7&sourceid=chrome&ie=UTF-8Luka yɛ nyame nsempakanin  a ɔtwerɛ nhoma wɔ apam foforo no mu.ɛyɛ nhoma a ɛtɔ so ebien wɔ apam foforo nu mu.. ɛkasa fa kristo awoɔ, ne nsempaka , ne wuo,ne soreɛ ne ne soro kɔ ho asem. Luka na ɔtwerɛ apam foforo no mu nsem fa ara.  Koloso nhoma no frɛ no sɛ ɔyaresafo. Romanfo frɛ no sɛ ɔkronkroni.
Akua

**Akua**() ɛyɛ kradin ma ɔbaa  a y'awo no Wukuada. Akanfoɔ a wɔn wɔ Abibiman mu wɔ Ghana ha ɛne amanɔne nyinaa ara no, dodoɔ no  ara to wɔn mma din wɔ da a wɔde woo wɔn. Akua a ebinom nso frɛ no Akuba a ɛyɛ ɛmaa din a yɛde ma abɔfra foforɔ a yɛawo no Wukuada. Ne mmarima din ne Kwaku.

## Abakɔsɛm
Ne mmrane ne "Bonsam". Ɔmo yɛ nkorɔfoɔ a ɛyɛ a ɔmo aso yɛden. Akua yɛ edin a yɛnya firii Wukuada.  Akua mmrane ne Obirisuo, Odaakuo anaa Obisi a ɛkyerɛ bɔne. Mmrane no nnyeso ne Aku.

## Sɛdeɛ Akanfoɔ dodoɔ no ara frɛ edin  no.

## Atitirefoɔ a yɛfrɛ wɔn saa din no

* H. E. Judge Akua Kuenyehia
* Akua Donkor
* Akua Sena Dansua

## Nnwoma ahodoɔ a menyaa mmoa firii mu.
Kwame

**Kwame**() yɛ kradin a Akanfoɔ de to barima a y'awo no Memeneda wɔ Ghanaman mu. Akanfoɔ de wɔn mma to ɛda a wɔwoo wɔn mma wɔ nnawɔtwe mu. Asantefoɔ, Fantefoɔ, Akyemfoɔ ne Akuapemfoɔ na ɛto saa din no Ghana ha. Obaa a yɛwoo no memeneda no yɛfrɛ no Ama. 

## Abakɔsɛm
Akanfoɔ dodoɔ no ara wɔ sɛdeɛ wɔsi frɛ obi a y'awo no Memeneda ne sɛdeɛ wɔsi twerɛ no. Ɛwɔ sɛ nnipa a yɛwo wɔn da pɔtee bi no tumi fa saa da no su. Kwame mmrane ne "Atuapoma anaa Oteanankannuro" a ɛkyerɛ sɛ ɔkofoɔ anaa dunsinii a ɔyɛ ɔwɔ ho aduro.Wɔ Akan amammerɛ mu no yɛnya nna din firi abosome hɔ. Yɛnyaa ￼ Kwame firii koyame ɛna Akan nna din Nyame. Kwame kyerɛ sɛ ɔdefoɔ, nyamesomfoɔ, obi a ɔwɔ apomuden, obi a ɔwɔ adom akyɛdeɛ bebree, obi a ɔte asɛm ase ɛna obi a ɔtumi siesie asɛm.

## Sɛdeɛ Akanfoɔ dodoɔ no ara frɛ edin no

## Atitirefoɔ a yɛfrɛ wɔn saa din no.
Nipa titire a obiara nim sɛ yɛwoo no memeneda a yɛfrɛ no Kwame yɛ ɔmanpanin a ɔgyee fahodie maa ɔman Ghana a yɛfrɛ no Kwame Nkrumah. Nnipa binom nso a yɛfrɛ wɔn Kwame ne:

* Kwame Nkrumah, ɔgyee faahodi maa ɔman Ghana ne Ghana manpanyin a odi kan.

* Okyeame Kwame, Ghana nwontoni.
* Kwame Addo Kuffour, Ghana amanyɔni.

## ￼Nnwoma ahodoɔ a menyaa mmoa firii mu.
Kitawonsa

**Kitawonsa**() yɛ bosome a ɛtɔ so nson wɔ afe no mu. Wɔ borɔfo kasa mu no yɛfrɛ no July. Kitawonsa hyɛ Ayɛwohomummɔ ne Ɔsanaa ntam. Ɛyɛ bosome a ɛtɔ so nnan a ɛwɔ nnafua aduasa baako. Wɔde ne brɔfo din July no too Romanfoɔ panin bi a yɛwoo no bosome kitawonsa no mu. Saa bosome yi wɔ nnafua aduasa baako te sɛ abosome Ɔpɛpɔn, Ɔpɛnimma ne Ɔbɛnem.

## Abakɔsɛm
Kitawonsa yɛ edin a Akanfoɔ a wɔwɔ ɔman Gaana mu de ma bosome a ɛtɔ so nnson wɔ afe no mu. Kitawonsa yɛ ofupɛ bere.  Ɛyɛ bere a ɛtwatoɔ wɔ nsu toɔ bere a edin kan wɔ anaafo fam wɔ ɔman Gaana mu, ena ɛyɛ nsu toɔ bere wɔ atifi fam wɔ ɔman Gaana mu. Kitawonsa bosome wɔ afahyɛ bi tisɛ Asafotu-fiam, Panafest, Ohum, Damba, Bakatue ne Kente a ɔman Gaanafoɔ edi.

## Nna atitirew anaa nnapɔnna wɔ bosome no mu
Wɔ ɔman Gaana mu no afahyɛ ahorow ne nkaeda ahorow bi wɔ hɔ a wɔhyɛ no nsow wɔ Kitawonsa bosome no mu. Ebi ne: Gaana Adehyeman Nkaedi da (Republic Day). Afe biara Kitawonsa da a edi kan no Ghanafo kae da a ɔman no bɛyɛɛ adehyeman. Saa da nnyɛ dapɔnna nanso wɔkaw saa da yi afe biara wɔ Ghana. 

Asafotu-fiam,

Panafest, 

Ohum, 

Damba, 

Bakatue ne

Kente a ɔman Gaanafoɔ edi.

## Nnwoma ahodoɔ a menyaa mmoa firii mu
Mateo

**Mateo** yɛ edin a yɛ de ma berima. edin no ase kyerɛ ne akyedeɛ a efiri nyankopɔn hɔ. Mateo y3 nhoma a edikan wɔ apam foforo no mu. ɛkasa fa ɛkwan a yesu fa so ba yɛ, ɛkwan a yesu fa so yi ne esuafo no, ɛkwan a lsrae mu te te y3, ɛkwan yesu fa so bu lsraefo atɛn,ne wuo , ne sore yɛ  ne ɛkan a ɔfa so soma ne asuafo no kɔ wɔn a wongye no endi no hɔ. ɛkasa fa jew amanmerɛ ne yesu nipa su ho.
Obubuo

**Obubuo**() yɛ bosome a ɛtɔ so du baako wɔ afe no mu.  Ɛyɛ bosome a ɛwɔ nnafua aduasa . Saa bosome yi wɔ nnafua aduasa te sɛ abosome Oforisuo, Ayɛwohummumɔ ne Ɛbɔ. Obubuo bosome no hyɛ Ahinime ne Ɔpɛnimma bosome no ntam. Ahinime bosome no di Obubuo bosome no anim na Ɔpɛnimma bosome no di Obubuo bosome no akyi.

## Abakɔsɛm￼
Obubuo yɛ edin a Akanfoɔ de ma bosome a ɛtɔ so dubaako. Wɔ brɔfo mu no wɔfrɛ saa bosome yi November. Obubuo bosome no yɛ bosome a etwa to wɔ bamporɔ bere mu wɔ afe no mu. Wɔ bosome yi mu wɔ Ghana no, ɔpɛ asi wɔ Ghana atifi fam. Nanso wɔ Ghana atɔe fam no saa bosome ne bosome a etwa to wɔ osutɔ bere a ɛtɔ so mmienu wɔ afe no mu.

## Nna atitirew anaa nnapɔnna wɔ bosome no mu
Nna atitirew bi ne nnapɔnna ahorow a wɔhyɛ ho fa wɔ Obubuo bosome mu wɔ ɔman Ghana mu. Ebi ne:

* Hobgetsotso afahyɛ. Ɛyɛ afahyɛ a Anlo Ewefo hyɛ ho fa de kae sɛnea wɔn nananom fi Togo atififam baa bɛtenaa baabi a seesei wɔte wɔ Ghana asase so.

* Sasaborim afahyɛ. Ɛyɛ afahyɛ a wɔn a wɔte Awuah Domase wɔ Bono Ahafo Mantam mu hyɛ ho fa de kae wɔn hene bi a ɔboaa Asantehemaa Yaa Asantewaa ma wɔne Britaniafo dii aku wɔ tete Gold Coast. 

## Nnwoma a menyaa mmoa firii mu.
Ahinime

**Ahinime**() yɛ bosome a ɛtɔ so du wɔ afe no mu. Ɛyɛ bosome a ɛwɔ nnafua aduasa baako. Saa bosome yi wɔ nnafua aduasa baako te sɛ abosome Ɔpɛpɔn, Ɔpɛnimma ne Ɔbɛnem. Ahinime bosome no hyɛ Ɛbɔ ne Obubuo abosome no ntam. Ɛbɔ bosome no di Ahinime bosome no anim na Obubuo bosome no di Ahinime bosome no akyi.

## Abakɔsɛm
Ahinime yɛ edin a Akanfoɔ de ma bosome a ɛtɔ so du wɔ afe no mu. Ahinime bosome yɛ ofupɛ bere.  Saa bosome yi yɛ osutu bere a ɛtɔ so mmienu wɔ anafo fam wɔ ɔman Gaana mu. Nanso saa bosome yi hyɛ ɔpɛ bere ase wɔ atifi fam wɔ ɔman Gaana mu. Ahinime bosome wɔ afahyɛ wɔde, abi ne Ohumkyire, Akwantutenten, Apoo, Fofie Yam ne Gmayem Afahyɛ a ɔman Gaanafoɔ edi.

## Nna atitirew anaa nnapɔnna wɔ bosome no mu
Ahinime bosome wɔ afahyɛ wɔde, abi ne 

* Ohumkyire. Ɛyɛ otwabere nnaaseda afahyɛ a wɔn a wofi Akyem nkurow ne Kibi ne nkuraa nkuraa a ɛbenbɛn di wɔ bosome Ahinime anaa Ɛbɔ mu.

* Fofie. Ɛyɛ bayerɛ afahyɛ a Ghanafo a wofi Bono East mantam, ne titirew Techiman, di.

* Nmayem anaa Gmayem. Ɛyɛ afahyɛ a wɔn a wofi Dodowa di. Saa afahyɛ yi nso yɛ otwabere nnaaseda afahyɛ.

* Apoo afahyɛ

* Akwantutenten afahyɛ a ɔman Gaanafoɔ edi.

## Nnwoma ahodoɔ a menyaa mmoa firii mu.
Amamerɛ

Yɛ wɔ **amamerɛ** pii wɔ Gana. Nipa kuw nsia na agye din wɔ ɔman yi mu. Saa ekuw no ne Akan, Ewe, Ga- Adangbe Mole- Dagbani, Guan, ne Gurma. Wo kɔ akan man mu a, wo be hu fantefo, asantefo ne akyemfo. Asantefo na ɛyɛ nipa kuw kɛse wɔ ɔman yi mu. Asantefo ahenkuro ne kumasi. wɔn hene din de Otumfour Osei Tutu ll. Asantefo di Adaekese, wɔ yɛ bragoro ma wɔn mmbaa bunu.

Akyemfo ahenkoro ne Kyebi, wɔn ɔmanhene ne Amotia Ofori Panyin lll. Akyemfo di Odwira ne Akasedae. Ganafo 60% yɛ Kristofo, 50% y3 Nkremofo na 25% yɛ abosomsomfoɔ.

Eduan a Ganafo di no bi ne aprapransa, fufu, banku, ampesi, nkwan , jollof ne nea ɛke ka ho.

Nkranfo di homowo afahyɛ, Ewefo di hogbetsotso .
Kofi

**Kofi**() yɛ kradin a Akanfoɔ (Asante, Akuapem,  Akyem,  Fante) a ɔmo wɔ Ghana de ma obia yawo no Efiada.  Sɛ yɛwo ɔbaa bi Efiada a yɛfrɛ no Afia.

## Abakɔsɛm
Wɔn a yɛwo wɔn wɔ saa da yi wɔ nneɛma bi a wɔda no adi a ɛne ɛda Efiada no sɛ. Kofi mmrane bi ne Kyini, Otuo, Babone anaa Ntiful a ɛkyerɛ obi a ɔpɛ kyini anaa akwantuo.

## Sɛdeɛ Akanfoɔ dodoɔ no ara frɛ edin no

## Atitirefoɔ a yɛfrɛ wɔn saa din no

* Kofi Annan, Amanaman Nkabom kyerɛwfo panyin.
* Kofi Kingston, Ghanani a wagye din wɔ agumadi a ɛne atentam mu.
* Kofi Adjorlolo, Ghana sinitwani.

## Nnwoma ahodoɔ a menyaa mmoa firii mu
Kwabena

**Kwabena**() yɛ kradin a yɛ de ma berima a yɛ wo no Benada wɔ Akan man mu. Fantefoɔ twerɛ no sɛ Ebo, AKuapemfoɔ twerɛ no sɛ Kwabena te sɛ Asantefoɔ ne Akyemfoɔ pɛpɛɛpɛ.  Edin Kwabena yɛ edin a efiri ɔman Ghana mu a ɛkyerɛ barima a yɛwoo no Benada.  Ghanafoɔ ne Ivory Coastfoɔ de nnawɔtweda a wɔwoo wɔn mma taa to wɔn.

## Abakwasɛm
Wɔ Akanfoɔ amammerɛ mu no, yɛhu ɛnna din no sɛ yɛ nya firii anyame bi din mu. Yɛnyaa edin Kwabena firii edin Koyabenada mu ɛne deɛ brɔfo kasa mu yɛfrɛ no (Lord of Life's land Day). Mmɛrima a yɛto wɔn din Kwabena no, Akanfoɔ hu wɔn sɛ, wɔn yɛ ahomasoɔ, na wɔn sanso yɛ wɔn nnoɔma mmɛrima mu. Mmarima a wɔfrɛ wɔn kwabena no ho dwo ma nteteeɛ na wɔbɛnya ahoɔden ne ahummɔborɔ. Kwabena nsamerane ne Ebo anaa Ogyam. Nnipa mmienu bi a wɔfiri Massachusetts US kyerɛeɛ sɛ edin Kwabena firi Akan man ne Abibiman mu a ɛkyerɛ barima a yɛwoo no Benada.Ghanafoɔ binom nso kyerɛ  sɛ edin Kwabena firi Akanfoɔ man mu a ɛkyerɛ barima a yɛwoo no Benada a ɛyɛ ne kraa din. Ghanafoɔ bi nso kyerɛeɛ sɛ edi Kwabena firi Abibiman mu a ɛkyerɛ ɔkofoɔ. 

## Sɛdeɛ Akanfoɔ dodoɔ no ara frɛ edin no
Sɛ yɛ se sa ɛna din no a, ɛnya nsonsoneɛ wɔ Akan kasa ahodoɔ wɔ Ɔman Ghana mu. Wɔ Akanfoɔ kasa ahodoɔ mu te sɛ Akuapem ne Asante mu no, yɛ twerɛ din no kwabena ɛna Fantefoɔ nso frɛ no kobina, ne Kwamena. Ɛwɔ Akanfoɔ amammerɛ ne wɔn mpɔtam amammerɛ mu wɔ Ɔman Ghana mu no, nna no a yɛde ma edin no, ɛba no mmienu mmienu, mmaa din ne mmɛrema din. Kwabena mmaa din a yɛde ma ɔbaa a y'awo no Benada yɛ Abenaa.

## Atitirefoɔ a yɛfrɛ wɔn saa din no
Atitiriwfoɔ a wɔn kura edin Kwabena no bi ne

* Prof. Joseph Hanson Kwabena Nketia, Ghana odwontoni ne nwom hyehyɛfo a wagye din.
* George Kwabena Adu (Kwabena Kwabena), Ghana nwomtoni.
* Kwabena Yeboah, Ghanani a ɔma bɔɔlbɔ akansie mu amanneɛbɔ a wagye din.

## Nnwoma ahodoɔ a menyaa mmoa firii mu.
Sikakorabea

Sikakorabea () y3 adwuma kuw bi a mmera ma no ho kwan sɛ ɔbedi sika ho adwuma. Wɔ ɔman Gaana mu no yɛ sikakorabea batan ne Bank of Ghana. Gaana wɔ sikakrobea ahor aduonu nwotwe a sikakrobea batan agye ato mu. Ɛbi ne , Gaana commercial bank, Access bank, UBA, Ecobank ne nea ɛke ka ho.

## '''Babia menyaa mmoa firiiɛ'''
Kwaku

**Kwaku**() yɛ din a Akanfo de ma ba barima a yɛ woo no Wukuada. Edin kwaku yɛ edin a efiri Ghana ne Abibirem.  Kwaku baa din de Akua anaa Akuba.

## Abakwasɛm
Ghanafoɔ taa de nnawɔtweda a wɔ woo wɔn mma to wɔn din. Wo hwɛ yen abakɔsem mu a awoda din y3 din a yɛ de ma obi ɛda a yɛ wo no. Akanfoɔ ne Ewefo na ɛto saa din yi. Kwaku mmerane ne bonsam, atobi anaa daaku. Wɔ Akanfoɔ amammerɛ mu no, yɛhu ɛnna din no sɛ yɛnya firii anyame bi din mu. Yɛnyaa edin Kwaku firii edin Wukuada ɛne deɛ brɔfo kasa mu yɛfrɛ no (Lord of Life's Sky Heavenly Host deity of the day Wednesday). Mmarima a yɛfrɛ wɔn Kwaku no yɛ nnipa a wɔde botaeɛ si wɔn ani so na wɔtɔ kɔ so ara wie botaeɛ no.

## Sɛdeɛ Akanfoɔ dodoɔ no ara frɛ edin no
Sɛ yɛ sesa ɛna din no a, ɛnya nsonsoneɛ wɔ Akan kasa ahodoɔ wɔ Ɔman Ghana mu. Wɔ Akanfoɔ kasa ahodoɔ mu te sɛ Akuapem ne Asante mu no, yɛ twerɛ din no Kwaku ɛna Fantefoɔ nso frɛ no Kweku. Ɛwɔ Akanfoɔ amammerɛ ne wɔn mpɔtam amammerɛ mu wɔ Ɔman Ghana mu no, nna no a yɛde ma edin no, ɛba no mmienu mmienu, mmaa din ne mmarima din Kwaku mmaa din a yɛde ma ɔbaa y'awo no Wukuada yɛ Akua.

## Atitirefoɔ a yɛfrɛ wɔn saa din no
Atitiriwfoɔ a wɔn kura edin Kwaku ne

* Kwaku Manu, Ghana sinitwani.
* Kwaku Sintin Misa, Ghanani a oyi nsɛnkwaa a wagye din.

## Nnwoma ahodoɔ a menyaa mmoa firii mu.
Nyinsɛnyiguo

**Nyinsɛnyiguo** yɛ ɔkwan a yɛ fa so yi yinsɛn. Yɛ tumi de eduro anaa opiresan yi yinsɛn. Dɛkota anaa ayaresabea a  ɛwɔ tumi krataa na ɛdi saa dwumadi no . Wɔ aban mmera mu no yɛ yi yinsɛn wɔ abere a yinsɛn no mboro bosome miensa.  Wɔ ɔman Gana mu no mmera ma ho kwan sɛ nipa tumi yi yinsɛn wɔ abere a dɔkota ayɛ nhyehyɛmu ahu no sɛ abofora no nyɛ yie anaa maame no nkwa da ɛsan mu sɛ ɔwo a. Sɛ obea ankasa  yi yinsɛn a wa to mmera a apolisifo betumi akye no.
Sikasem soafoɔ

**Sikasem soafoɔ ()** yɛ nipa a ɔhwɛ ɔman sikasem so. Wɔ ɔman Ghana mu no,yɛ sikasem soafoɔ yɛ anuoyamfoɔ Ken Ofori Atta. Na ɔka nipa bi ho a wɔ te sikakroabea a ne din de databank. Ɔyɛ saa sikakroabea yi dwamutenanin efi afe 1990 kɔ si sɛ ɔkɔɔ ne ahomegye mu wɔ ɔgyefo bosome wɔ afe 2012 mu. Ansa na ɔbɛte databank no ,na ɔyɛ sika mu adwumadinin wɔ Moran stanley ne salomom brothers wɔ New york city a ɛwɔ USA.

Ɔkɔɔ Achimota school wɔ Accra, Ghana; ɔgye BA wɔ economics mu fi Coumbia suapɔn mu wɔ New york ne MBA fi Yale sukuu ma management.

Wa ware wɔ mmba anan.
Kwadwo

**Kwadwo** ()yɛ kradin a Akanfoɔ   de ma bɛrima a yɛ wo no Ɛdwoada. Akanfoɔ na ɛto saa din no. Fantefoɔ twerɛ no sɛ Joojo anaa Joe, Akyem twerɛ no sɛ kojo anaa kwadwo,  saa ara na Akuapemfoɔ twerɛ no. 

## Abakɔsɛm
Kwadwo mmrane ne Asera anaa Okoto. Akan kradin ahorow no yɛhu no sɛ yɛ nya firii anyame bi din mu. Yɛ nyaa edin Kwadwo firii edin Koyayuda ɛne deɛ brɔfo kasa mu yɛka no (the Lord of life Firmament deity of the day Monday). Kwadwo mmrane ne Okoto anaa Asera a ɛkyerɛ asomdwoe. Ne nnyeso ne Adwo a ɛno nso kyerɛ asomdwoe. Senea Akanfo kyerɛ no wɔn a wokura edin Kwadwo pɛ asomdwoe na wɔbɛyɛ nea wobetumi wɔ tebea biara mu na asomdwoe atena wɔne afoforo ntam.

## Sɛdeɛ Akanfoɔ dodoɔ no ara frɛ edin no
Sɛ yɛ sesa ɛna din no a, ɛnya nsonsoneɛ wɔ Akan kasa ahodoɔ wɔ Ɔman Ghana mu. Wɔ Akanfoɔ kasa ahodoɔ mu te sɛ Akuapem ne Asante mu no, yɛ twerɛ din no Kwadwo ɛna Fantefoɔ nso frɛ no Kwajo, Kojo ɛne Cudjoe. Ɛwɔ Akanfoɔ amammerɛ ne wɔn mpɔtam amammerɛ mu wɔ Ɔman Ghana mu no, nna no a yɛde ma edin no, ɛba no mmienu mmienu, mmaa din ne mmɛrema din. Kwadwo mmaa din a yɛde ma ɔbaa yawo no Ɛdwoada yɛ Adwoa.

## Atitirefoɔ a yɛfrɛ wɔn saa din no
Ghanafoɔ nkɔdaa pii no, wɔn awoda din ka wɔn aborɔfo din ho. Atitiriwfoɔ a wɔn kura edin Kwadwo no bi ne

* Kwadwo Asamoah (born 1985), Ghana bɔɔlbɔni. 
* Kwadwo Nkansah (LilWin), Ghana sinitwani.
* Osei Kwadwo, late- Ashantehene a ɔtenaa ase 1700 mhe no mu, odii hene 1764 kosi1777.
* Kwadwo Osseo-Asare
*Kwadwo Asenso Okyere
*Kwadwo Adjei-Darko
*Kwadwo Boamah
*Kwadwo Sarfo
*Kwadwo Baah Wiredu
*Kwadwo Afari-Gyan

## Nnwoma ahodoɔ a menyaa mmoa firii mu
Ɛbɔ

**Ɛbɔ**() yɛ bosome a ɛtɔ so nkron wɔ afe no mu. Ɛyɛ bosome a ɛhyɛ Ɔsanaa ne Ahinime abosome no ntɛm. Ɔsanaa bosome no na edi Ɛbɔ bosome no anim wɔ afe no mu na Ahinime bosome no di ɛbɔ bosome no akyi wɔ afe no mu. Ɛbɔ bosome no wɔ nnafua aduasa. Ɛyɛ bosome a ɛtɔ so mmiensa a ɛwɔ nnafua aduasa wɔ afe no mu. Saa bosome yi wɔ nnafua aduasa te sɛ abosome Oforisuo, Ayɛwohummumɔ ne Obubuo.   

## Abakɔsɛm
Ɛbɔ yɛ edin a Akanfoɔ de ma bosome a ɛtɔ so nkron wɔ afe no mu. Ɛbɔ borɔfo din de September. Ɛbɔ bosome yɛ osutɔ berɛ.  Ɛyɛ berɛ a nsuo tɔ berɛ a ɛtɔ so mmienu hyɛ ase wɔ anaafoɔ fam wɔ ɔman Gaana mu. Ena ɛyɛ nsutɔ berɛ wɔ atifi fam wɔ ɔman Gaana mu. 

Kane no na adesua nnabupon no hyɛ ase wɔ ɛbɔ bosome no mu wɔ Gaana nanso corona yareɛ no abɛ sesa no. Ɛbɔ bosome no ho hia wɔ ɔman Ghana mu efiri sɛ, ɔmanpanin a odikan dii Ghana so no, yɛ woo no Ɛbɔ bosome da ɛtɔ so eduanu baako . Me kyerɛ ɔmanpanin Kwame Nkrumah.

Ɛbɔ bosome wɔ afahyɛ wɔde kae Kwame Nkrumah ne Homowo, kundum, Kobine, Akwantutenten, Odwira ne Fetu Afahyɛ a Gaanafoɔ edi.

## Nnwoma ahodoɔ a menyaa mmoa firii mu.

 (talk) 15:12, 7 Ogyefuo 2022 (UTC)Daniella Damptey
Ɔbɛnem

**Ɔbɛnem**() yɛ bosome a ɛtɔ so mmiɛnsa wɔ afe no mu.Bosome yi wɔ ɛndafua eduasa-baako. Ɛyɛ bosome a ɛtɔ so mmiɛnsa  a ɛwɔ afe nu mu. Ɔbɛnem bosome no hyɛ Ɔgyefuo ne Oforisuo bosome no ntɛm wɔ afe no mu Ɔbɛnem bosome no ho hia  wɔ ɔman Gaana mu. Ɛfiris3 Ɔbɛnem bosome no yɛ bosme a Gaanafoɔ de da wɔ ammamerɛ ne ammaneɛ adi. Gaana fahodie da nso wɔ Ɔbɛnem mu.

## Abakɔsɛm
Akanfoɔ bosome nu gyina *adaduanan* so, ɛyɛ nda du-nnan na ɛwɔ bosome bia mu. Tete nu Akanfoɔ bosome nu yɛ nnwɔtwe anaa nkron. Akanfoɔ bosome nu sesei yɛ du-mmienu te sɛ 'Gregorian Calendar' nu. Ɔbɛnem yɛ bosome a tɔso so  mmiɛnsa wɔ afe mu. Ɛsan yɛ Ɔpɛ bere bosome  wɔ afe mu, na ɛtwa Ɔpɛ bere bosome nu ano.

## Nna atitirew anaa nnapɔnna wɔ bosome no mu
Wɔ Gaana, Ɔbɛnem yɛ bosome sronko. Esan nkae bi te sɛ; Ɔbenem da ɛtɔ so nsia yɛ Gaana Fahodie da 'Independence Day' wɔ afe apem ahankron ne aduonum-nson (1957) mu. Ɛsan so yɛ bosome a Gaanafoɔ de kyerɛ wɔn ammamere ne ammamerɛ ahorow. Afahyeɛ a Gaanafoɔ bi di wɔ Ɔbɛnem mu ne Gologo afahyeɛ.

## Hwehwɛ pii ka ho
Akan calendar

Independence Day Ghana

Gologo Festival

Ɔpɛpɔn

Ɔgyefuo

Ɔpɛnimaa

## Nnwoma ahodoɔ a menyaa mmoa firii mu
Ɔsanaa

**Ɔsanaa**() yɛ bosome a ɛtɔ so nwɔtwe wɔ afe no mu. Ɛhyɛ Kitawonsa ne Ɛbɔ bosome no ntɛm. Kitawonsa bosome no di Ɔsanaa bosome no anim wɔ afe no mu ɛna Ɛbɔ bosome no di Ɔsanaa bosome no akyi wɔ afe no mu. Ɔsanaa borofo din August no fi edin Augustus Caesar mu efiri sɛ yɛ de bosome no to no. Ɔsanaa wɔ ennafua eduasa baako. Ɛyɛ bosome a ɛtɔ so enum a ɛwɔ ennafua eduasa baako. Saa bosome yi wɔ nnafua aduasa baako te sɛ abosome Ɔpɛpɔn, Ɔpɛnimma ne Ɔbɛnem.

## Abakɔsɛm
Ɔsanaa yɛ edin a Akanfoɔ a wɔwɔ ɔman Ghana mu de ma bosome a ɛtɔ so nwɔtwe wɔ afe no mu. Ɔsanaa bporɔfo din de August. Ɔsanaa bosome yɛ ofupɛ bere.  Ɛyɛ bere a ɛtwatoɔ wɔ nsu toɔ bere a edin kan wɔ anaafo fam wɔ ɔman Gaana mu a ɔman no retwen nsu toɔ bere a ɛtɔ so mmienu wɔ afe no mu. Ena ɛyɛ nsu toɔ bere wɔ atifi fam wɔ ɔman Gaana mu.

## Nna atitirew anaa nnapɔnna wɔ bosome no mu
Ɔsanaa bosome wɔ afahyɛ ahorow a  a Gaanafoɔ edi. Ebi ne

Yaa Asantewa afahyɛ. Eyɛ nkaedi afahyɛ a Asantefo di de kae Yaa Asantewaa- Asantehemaa kokodurufo a odii asantefo anim ko tiaa Britaniafo.

Akwambo, Homowo, kundum, Odambea, Panafest, , Kente, Asafotu-fiam, Damba ne 'founders day'

## Nnwoma ahodoɔ a menyaa mmoa firii mu.
Yaw

**Yaw**() ɛyɛ mmarima kradin a yɛde ma ɔbarima a ɔyɛ obibini a ofiri Ghana a yawo no Yawoada.  Ɛwɔ Akanfoɔ amammerɛ mu ne wɔn mpɔtam amammerɛ mu wɔ Ɔman Ghana mu no, ɛna no a yɛde ma edin no, Ɛba no mmienu mmienu, mmaa din ne mmarima din. Yaw mmaa din a yɛde ma ɔbaa a y'awo no Yawoada yɛ Yaa. 

## Abakwasɛm
Wɔ Akanfoɔ amammerɛ mu no, yɛhu ɛnna din no sɛ yɛ nya firii anyame bi din mu. Yɛ nyaa edin Yaw firii ɛda din Yawoada mu. Akanfoɔ ɛne Abiri Kosfoɔ dodo ara ɛto ɔmo mma din ɛwɔ da a yɛde woo wɔn ɛwɔ nnawoɔtwe no mu. Yaw mmrane ne "Preko" anaa "Opereba" a ɛkyerɛ sɛ ɔkokoduroni.

## Sɛdeɛ Akanfoɔ dodoɔ no ara frɛ edin no

## Atitirefoɔ a yɛfrɛ wɔn saa din no

* Daniel Yaw Domelevo, Ghana sikasɛm mu akontaabu so panyin
* Yaw Sarpong, Ghana nwontoni.
* Yaw Dabo, Ghana sinitwani.

## Nnwoma ahodoɔ a menyaa mmoa firii mu
Ɔpɛnimaa

**Ɔpɛnimaa**() yɛ bosome a ɛtwatoɔ wɔ afe mu. Ɛyɛ bosome a ɛtɔ so du mmienu ɛna ɛsane nso wɔ nna aduasa-baako. Ɔpɛnimaa bosome no na ɛdi Obubuo akyi ɛna ɛsane di Ɔpɛpɔn anim

## Abakɔsɛm￼
Ɔpɛnimaa yɛ edin a Akanfoɔ de ma bosome a ɛtɔ so du mmienu. Wɔ brɔfo mu no wɔfrɛ saa bosome yi 'December'. Ɔpɛnimaa kyerɛ sɛ ɔpɛ ketewa. Ɛya saa bosome wei na ɔpɛ no hyɛ aseɛ ba nketenkete ansana ayi ne ti kɛse paa wɔ Ɔpɛpɔn bosome no mu. Sɛ eduru Ɔpɛnimaa bosome da a ɛtɔso aduonu-num a nnipa pii noa de saa da yi si hɔ de kae Yesu awoda ɛno nti akristofoɔ ne nnipa pii mfa saa da no nni agorɔ koraa. Wɔ bosome yi mu wɔ Ghana no, ɔpɛ bere no hyɛ ase wɔ Ghana atɔe fan nanso wɔ Ghana atifi fam no ɛyɛ ɔpɛ bere dedaw.

## Nna atitirew anaa nnapɔnna wɔ bosome no mu
Nna atitirew bi ne nnapɔnna ahorow a wɔhyɛ ho fa wɔ Ɔpɛnimaa bosome mu wɔ ɔman Ghana mu. Ebi ne:

* Farmer’s Day (3rd December), Akuafo Da - wɔhyɛ ho fa Ɔpɛnimaa da a ɛtɔ so mmiensa. Ɛyɛ da a wɔayi asi hɔ de ma akuafo nyinaa ayekoo wɔ wɔn adwumaden ho.

* Christmas Day (25th December), Bronya Da - wɔhyɛ ho fa Ɔpɛnimaa da a ɛtɔ so aduonu anum. Ɛyɛ da a Kristofo de kae Yesu Kristo awoɔ.

* Boxing Day (26th December), Ɔpɛnimaa da a ɛtɔ so adounum asia. Ɛtaa yɛ nnapɔnna wɔ Ghana.

* Feok anaa Fiok afahyɛ. Ɛyɛ afahyɛ a wɔn a wofi Sandema wɔ Ghana di. Wɔsan frɛ no Ɔko afahyɛ. Wɔtaa hyɛ ho fa wɔ Ɔpɛnimaa bosome no mu. ; ne

* Kwafie afahyɛ . Ɛyɛ afahyɛ a wɔn a wofi Dormaa wɔ Ghana hyɛ ho fa de kae sɛnea wɔn nananom de ogya bae. Wɔtaa hyɛ ho fa Ɔpɛnimaa anaa Obubuo bosome no mu. 

## Nnwoma ahodoɔ a menyaa mmoa firii mu
Kɔtɔnimaa

**Kɔtɔnimaa**() yɛ bosome a ɛtɔ so nnum wɔ afe no mu. Ɛwɔ nnafua aduasa-baako. Kɔtɔnimaa yɛ bosome a ɛda bosome Oforisuo ne Ayɛwohomummɔ ntam.

## Abakɔsɛm.
Kɔtɔnimaa yɛ edin a Akanfoɔ de ma bosome a ɛtɔ so nnum wɔ afe mu. Ɛyɛ bosome a nnipa pii noa hwɛ wɔn ho yie  paa sɛdeɛ ɛbɛyɛ na hwee nto wɔn. Ɛsane nso da ɔdɔ adi. Nnipa pii taa di yie wɔ saa bosome no mu.

Da a edi kan wɔ bosome Kɔtɔnimaa no yɛ homeda ma adwumayɛfoɔ wɔ ɔman Gaana mu.  Ɛsan yɛ bosome a nkramofoɔ di wɔn afahye "Id-ul-Fitr". Bosome yi mu nso na Akanfoɔ a wɔn firii Kumasi di wɔn Akwasidae afahyɛ ena Winnebafoɔ nso di Aboakyer afahyɛ a ɛyɛ ɔforote ahayɔ afahyɛ.

## Nnwoma ahodoɔ a menyaa mmoa firii mu.
Asraafo

**Asraafo** yɛ nipa kuw bi awagye nteteyɛ wɔ ɛkwan a wɔ fa so  sɔ ntɔkwa ano wɔ ɔman bi mu. Wɔ  Ɔman Gana mu no, Asraafo no gye nteteyɛ wɔ kurow a yɛ frɛ no Shai Hills, Akyease, Teshie ne Takoradi. Gana Asraafo adwuma nne ti wɔ Burma Camp a ɛwɔ Accra. Ɛyɛ nkorabata miensa na wɔn aka abom afrɛ no Gana Armed Forces. Nkorabata no ne Asraafo a wo yɛ adwuma wɔ asaase so, Asraafo a woyɛ adwuma wɔ nsu so ne Asraafo a woyɛ adwuma wɔ wim.

Wɔ ɔman Gana mu no Ɔman panin Nana Addo Dankwa na ɛyɛ wɔn payin. Na bedi ekyire yɛ ɔsoafo a ɔhwɛ bambɔ so, Anuoyamfo Dominic Nitiwul. Nea odi so yɛ chief of defend staff.
Ɔgyefuo

**Ɔgyefuo**() yɛ bosome a ɛtɔ so mmienu wɔ afe mu. Ɛwɔ nna aduonu nwɔtwe nanso ɛduru afe mfenhyia nnan biara a, ɛdane yɛ nnafua aduonu-nkron ma nna dodoɔ a ɛwɔ saa afe no yɛ ahaasa aduosia-nsia. Ɔgyefuo yɛ bosome a ɛda Ɔpɛpɔn ne Ɔbɛnem ntɛm wɔ Akanfoɔ bosome du-mmienu nu mu.

## Abakɔsɛm
Ɔgyefuo yɛ edin a Akanfoɔ de frɛ  bosome a ɛtɔso mmienu wɔ afe mu. Ɔgyefuo yɛ Ɔpɛ berɛ bosome a ɛsi wɔ afe mu. Akanfoɔ afe no gyina biribiara wɔ frɛ no *adaduanan* so a ɛkyerɛ bosome no ahyiaseɛ ne awieɛ. Akanfoɔ bosome nu yɛ soronko ne 'Gregorian Calendar' bosome no nanso esan awiem nsakraeɛ nti no Ogyefuo gyina hɔ ma February wɔ Brɔfo kasa mu. Ogyefuo yɛ Ɔpɛ berɛ nti ewiem tumi yɛ wesee ɛna awɔ ne ahuhuro nso tumi ba. Wɔ Latin kasa mu no, Ɔgyefuo kyɛre sɛ dwira ho anaa te ho.

## Nna atitirew anaa nnapɔnna wɔ bosome no mu
Wɔ Gaana, bosome bia wɔ da soronko a wɔde kyerɛ biribiara a ɛfa Ɔman no ho. Wɔ Ɔgyefuo bosome mu, nkae nna bi ne: National Chocolate Day anaa Adɔfoɔ da 'valentines day' wɔ Brɔfo kasa mu; ɛyɛ a yɛ de kyerɛ ɔdɔ ɛdi. Saa da yi Gaanafoɔ tɔ chocolate ma wɔn adɔfuo, wɔ san nso de karma Cocoa mfasoɔ a ɛde berɛ ɔman nu. Saa ɛda yi yɛ ɛda ɛtɔso du-nnan wɔ bosome no mu. Wɔ Ogyefuo bosome  no mu na Krobɔfoɔ yɛ Dipo afahyɛ.

## Hwehwɛ pii ka ho
Akan Calendar

Dipo

Chocolate day (Ghana)

Ɔpɛpɔn

Ɔbɛnem

Ɔpɛnimaa

## Babia a menyaa mmoa firiiɛ
Ayɛwohummumɔ

**Ayɛwohummumɔ**() yɛ bosome a ɛtɔ so nnsia wɔ afe no mu wɔ "Gregorian" nnabupon no so. Ɛwɔ nnafua aduasa ena ɛyɛ bosome a ɛtɔ so mmienu a ɛwɔ nnda eduasa wɔ afe mu. Ayɛwohummumɔ yɛ bosome a ɛda bosome Kɔtɔnimaa ne Kitawonsa ntam

## Abakɔsɛm
Ayɛwohummumɔ yɛ edin a Akanfoɔ de ma bosome a ɛtɔ so nnsia wɔ afe mu.  Ayɛwohummumɔ ye asusue bere ne nsu tɔ bere bosome wɔ afe mu wɔ ɔman Ghana afa south mu.

Ayɛwohummumɔ yɛ bosome a akanfoɔ di afahyɛ Nkyidwo and Ohum no.

## Nnwoma ahodoɔ a menyaa mmoa firii mu.
Emo

**Emo** yɛ Akanfoɔ aduane a wɔdi pa ara.

## __LEAD_SECTION__

**Aburow** ( Chinafo : amammerɛ :, ɔkwan a wɔayɛ no mmerɛw :, pinyin : *Wǔ Gǔ* ): mfiase no, wɔ tete China, edin a wɔtaa de frɛ afifide ahorow anum a aba a wotumi di, akyiri yi ɛyɛ kasasin a wɔtaa de kyerɛ afifide ahorow nyinaa a wɔde di aduan anaa nneɛma atitiriw a wonya fi mu. Nanso, wɔ ntease a nnipa a Chinafo amammerɛ anya wɔn so nkɛntɛnso wɔ no mu no, adwene a ɛfa aburow ho no nyɛ ade koro koraa. Wɔ China no, nsusuwii atitiriw abien a ɛsono emu biara kakra wɔ aburow ho. Wɔ aburow ho nsusuwii akyi no, aburow asia ne aburow akron ho nsusuwii nso wɔ hɔ. Nanso, aburow ho nkyerɛkyerɛ no dii nkonim, ebia esiane sɛ na ɛne Nneɛma Anum nkyerɛkyerɛ no wɔ abusuabɔ nti .
Ɛmo tuo

**Omo tuo**() (rice balls) yɛ Ghanafoɔ aduan a wɔde ɛmo na ɛyɛ. Mpɛn pii no wɔde ɛmo a emu abubu anaa ɛmo atenten a wɔahyɛda abubu mu na ɛnoa. Wɔde nsu pii na ɛnoa saa ɛmo yi sɛnea ɛbɛyɛ a ɛmo no bɛben no na ayɛ mmerɛw paa. Ɛno akyi no wɔka ɛmo no ma ɛyɛ Ghana|nkuruwankruwa te sɛ bɔɔl. Wɔ Gaana no wɔde nkate nkwan anaa abɛ nkwan na edi  omotuo. Wɔ Nigeria no wɔde nkruma nkwan bi a wɔfrɛ no miyan kuka na edi.

## Sɛnea wɔ yɛ no

Mpɛn pii no yɛde ɛmoo a abubu nketenkete anaa sɛ ɛmoo a ɛwowa a yabubu mu ama no ayɛ nketenkete na ɛyɛ. Yɛde nsuo bebree na ɛnoa ɛmoo no sɛdeɛ ɛbɛyɛ mmerɛ. Yɛka ɛmoo no mano yɛ fekɔfekɔ, sɛ wowie a na woabobɔ no kurukuruwa sɛdeɛ wopɛ no. Wɔ Ghana no yɛde di nkwan bi te sɛ nkatenkwan anaa sɛ abɛnkwan. Wɔ Nigeria no wɔde "miyan kuka"(kyenkase nkwan) ka ho di.

## Beaɛ a menyaa mmoa firiiɛ.
Lithuania

**Lithuania** yε ɔman. Kro titiriw wɔ Vilnius. Emu nipa dodoɔ yɛ 2.711.566 (2021).

Gitanas Nausėda na ɔyɛ Ɔmanpanyin wɔ ɔman yi.

## Nhwehwɛmu
R. S. Amegashie

**Raphael Sylvanus Amegashie, yɛ Ghana nii a wɔwoo no wɔ Ahinime bosome da a ɛtɔ so aduonu nan wɔ  afe apem aha nkron aduonu nson mu, na ɔyɛ adwumayɛnii a ɔwɔ ɔnoankasa  na dwuma, na ɔsan nso yɛ nkontabufoɔ ne ɔmanyɔnii. Owui wɔ mfeɛ mpem  ne du mmiɛnsa mu.**Ɔyɛɛ adwuma sɛ Aban nanmusini ma adwadiekuo ne Ɔman nnwuma Twerɛtwerɛfoɔ. Ɔsane yɛɛ Aban nanmusini maa nsaase ne abɔdeɛ nnoɔma a abɛyɛ asoeɛ a ɛhwɛ nsaase ne abɔdeɛ nnoɔma so. Na ɔka Ɔman Fahodie Fotufoɔ a ɛnam asraafoɔ abantuguo so baa aban mu ho wɔ Ɔbenem bosome da a ɛtɔ so aduonu-nan, afe apem ahankron aduosia-nsia mu. Afei nso, ɔsomm sɛ Ɔman agyapadeɛ nhyɛananmu adwumakuo atitenafoɔ no mu baako wɔ ne mfitiaseɛ.

## Abrabɔ Ahyaseɛ ne Sukuu
Wɔwoo Raphael Sylvanus Amegashie wɔ Keta Anwonaman mu  Ghana wɔ Ahenimi bosome da a ɛtɔ so Aduonunan wɔ afe apem ahankron aduonunson. Ɔkɔɔ ne ntoasoɔ sukuu wɔ Achimota nna ɔtoaso kɔɔ  University of Durham wɔ Abrokyiman mu England.

## Adwumasɛm ne Amanyɔsɛm
Amegashie yɛ nkontabufoɔ. W'asom adwumakuo bebree. Ɔyɛɛ adwuma sɛ nkontaabufoɔ maa  Gold Coast machinery ne trading company limited. Ɛfiri afe apem aha-nkron aduonum num (1955) de kɔ si afe aha-nkron aduonu nkron (1959), na ɔyɛ ɔkyerɛkyerɛnii panin wɔ Kumasi college of technology a seisei yɛ ferɛ no  Kwame Nkrumah University of Science and Technology, ɔkyerɛɛ nkotaabuo ne 'subjects'  afoforɔ nso, akyirei, ɔbɛyɛɛ Panin wɔ  college of Administration firi afe apem aha-nkron aduosia (1960) de kɔ si afe apem aha-nkron aduosia mmienu (1962). Amegashie som sɛ oti tena nii ma Capital investment board ne negotiating committee of the State enterprises secretariat. Afei nso na ɔyɛ director ma former School of Administration a seisei ɛyɛ  University of Ghana Business School of the University of Ghana and president of the Institute of Chattered Accountants Ghana. Afei nso ɔyɛ founder of the Ghana Institute of Chartered Accountants.

Coup no twaa mu wɔ Ɔgyefoɔ 1966 no, na Amegashie yɛ a member of the economic committee of the ruling National Liberation Council.

## Ɔnoankasa N'abrabɔ
Amegashie wareɛ a na ɔwɔ mma num..

## Literature
Amegashie nnwoma ahodoɔ a w'atwerɛ no bi ne:

# "The contract function in Management"
# "The Management Process"
# "In Defense of Business Enterprise"
# "Africa's Socialist Development"
# "Reflection of Productivity Drive in Ghana"

## Ne wuo ne N'agyadeɛ
Amegashie wui wɔ Johannesburg asɔpiti bi a ɛwɔ South Africa Obubuo  2013. Owuiɛ no na w'adi mfeɛ aduowɔtwe nsia (86). Ɛnam ne mmɔdenmɔ nti ɔde  R. S. Amegashie auditorium a ɛwɔ  University of Ghana Business School too no.

## Beaɛ a me nyaa moa firiiɛ
John Darlinton Brobbey

**John Darlington Brobbey** yɛ Ghana amanyɔni ne ekuoba a ɔdikan wɔ mmarahyɛbedwam ɛwɔ adehyeman a ɛtɔ so nan wɔ Ghana a na ɔyɛ anamɔnsini  ma Kade mpɛsoaso  na ɔhyɛ kyineɛ amanyɔkuo a ɛyɛ "National Democratic Congress"  (NDC) ase.
## Abrabɔ Ahyɛaseɛ ne Adesua
Yɛwoo Brobbey wɔ Kitawonsa  da a ɛtɔ so dubaako wɔ afe apem ahankron ne aduasa nkron. Ɔkɔɔ Mankyɛsta Sukuupɔn, , babia onyaa ne abodin wɔ adebɔ nyansahu mu, adansedie nkrataa ne abodin a onya firii sukuupɔn ntoasoɔ mu wɔ adwene nhwehwɛ mu, nwomasua nhyehyeɛ ne ankorakora ntotoeɛ mu. Na ɔyɛ adwuma sɛ ankorakora ntotoeɛ ansana ɔrekɔ mmarahyɛbedwam.

## N'abrabɔ
Brobbey yɛ Kristoni.

## Amanyɔsɛm
Ɔhyɛ ne amanyɔsɛm nwuma ase wɔ afe apem ahankron ne aduokron mmienu bere a ɔbɛyɛɛ anamɔnsini wɔ mmarahyɛbedwam de maa kyineɛ amanyɔkuo (National Democratic Congress sɛ ɔgyina ama ne mpɛsoa wɔ Apueɛ Mantam a ɛwɔ Ghana ɛnam afe apem ahankron ne aduokron mmienu (1992) abatoɔ  wɔ Ghana mmarahyɛbedwam.

Ɔno na odikan a yɛde no sii so wɔ mmarahyɛbedwam wɔ Adehyeman a ɛtɔ so ɛnan wɔ Ghana wɔ Ɔpɛpɔn bosome da a ɛtɔ so nson wɔ afe apem ahankron ne aduokron mmiensa ɛwɔ bere  a wɔto din sɛ wadi nkonim wɔ afe apem ahankron ne aduokron mmienu (1992) wɔ Ghana abatoɔ a ɛkɔɔ so wɔ Ɔpɛnimaa bosome da a ɛtɔ so aduonu nkron wɔ afe apem ahankron ne aduokron mmienu mu no.

Ɔsom mfeɛ ɛnan wiei no, Brobbey hweree n'akɔnnwa no de maa ne sɛsoni a na ɔwɔ ɔsono amanyɔkuo (New Partriotic Party) Francis Kwame Nyarko. Ɔdii Mercy Owusu - Nimo a na ɔwɔ kyineɛ amanyɔkuo (National Democratic Congress) so nkonim a onya mma no mu mpem dunson, ɔhabaako ne aduowɔtwe nson (17,187) a na ɛgyina hɔ ma ɔha nkyekyɛ mu aduosa nson ne akyiripɔn aduokron (37.90%) wɔ bere a abatoɔ no kɔɔ ne ewiei na Agyebeng Kumah Panin a na ɔwɔ (People's National Convention) a onyaa mma no mu ahanan ne aduonu baako (421) a ɛgyina hɔ ma ɔha nkyekyɛ mu ohunu akyiripɔn aduokron (0.90%) wɔ bere a abatoɔ no kɔɔ ne ewiei wɔ afe apem ahankron ne aduokron nsia (1996) wɔ Ghana abatoɔ no mu. Nyarko nyaa mma no mu mpem dunkron, ɔhansia ne dusia (19,616) a ɔgyina hɔ ma ɔha nkyekyɛ mu aduonan mmiensa akyirripɔn aduasa (43.30%) wɔ abatoɔ no mu. Ɛno akyiri no, obedii so wɔ Ɔpɛpɔn bosome da a ɛtɔ so nson wɔ afe apem ahankron ne aduokron nson (1997).

## Beaɛ a Menyaa Mmoa Firiiɛ
Gladys Abena Nsoah

**Gladys Abena Nsoah**  yɛ Ghana amanyɔni. Na ɔyɛ ekuoba wɔ mmarahyɛbedwa a ɛtɔ so mmienu wɔ Kwasafoman a ɛtɔso nan wɔ Ghana a ɔgyina hɔ ma Kintampɔ mpɛsoa. Ɔyɛ ekuoba wɔ National Democratic Congress.

## Abrabɔ Ahyɛaseɛ.
Yɛwoo Nsoah wɔ Obubuo bosome da a ɛtɔ so aduonu baako wɔ afe apem ahankron ne aduonum nsia (1956) wɔ Bono Ahafo mantam a ɛwɔ Ghana. Ɔkɔɔ Kintampɔ mfinimfi sukuu, ɛhɔ na ɔnyaa ne nnwomasua nkrataa. Ɔyɛɛ adwuma sɛ ɔkyerɛkyerɛni ansa na ɔde ne ho kɔwuraa amanyɛsɛm mu.

## Amanyɔsɛm nnwuma
Wɔtoo afe apem ahankron ne aduokron mmienu Ghana mmarahyɛbedwa aba wieɛ wɔ ɔpɛnimaa bosome a ɛtɔso aduonu nkron wɔ afe apem ahankron aduokron mmienu no, wɔyii Nsoah de no kaa mmarahyɛbedwa a edikan wɔ kwasafoman a ɛtɔso na wɔ Ghana wɔ ɔpɛpɔn bosome da a ɛtɔso nson  wɔ afe apem ahankron ne aduokron mmiɛnsa mu sɛ ɔno na ɔyɛ ɔkandifoɔ wɔ aba a wɔtoo yɛ no mu. Wɔsane too ne so aba ma no bɛkaa mmarahyɛbedwam wɔ ɔpɛpɔn bosome da a ɛtɔso nson wɔ afe apem ahankron ne aduokron nson wɔ aberɛ adii nkunim wɔ afe apem ahankron ne aduokron nsia Ghana abatoɔ no mu. Ɔmaa Owusu Debrah a ɛwɔ amanyɔkuo a yɛfrɛ no Convention people's party, James Kwabena Domfeh a ɔwɔ People's National Convention ɛna Emmanuel Kofi Nsiah a ɔno nso wɔ National independence party dii ntwo. Nsoah nyaa ɔha mu nkyekyɛmu aduasa nson akyirepɔn du (37.10%) a ɛne mma mpem aduonu nson, ahanum ne aduonu (27,520) yɛ pɛ ɛna n'asɔretiafoɔ nso nya ɔha mu nkyekyɛmu dunum akyirepɔn aduonu (15.20) a ɛne mpem dubaako, ahaasa ne du nnwɔtwe (11,318) mma yɛ pɛ ɛna ɔhamu nkyekyɛmu num akyirepɔn aduonum (5.50%) a ɛno nso ne mpem nan ne aduosia nson mma yɛ pɛ wɔ ne nnidisoɔ so.

## Beaɛ a menyaa mmoa firiiɛ


Nkyekyεmu:Ateasefoɔ
Ken Meyir Kunfah

**Ken Meyir Kunfah** yɛ Ghana amanyɔnii a yɛ woo no Ɔpɛnimaa bosome da a ɛtɔ so ɛduonu nan wɔ afe apem ahankron ɛduonum mmienu mu. Na ɔyɛ mmarahyɛbedwanii wɔ mmarahyɛbedwam a edi kan wɔ Ghana Adehyeman a ɛtɔ so nan no mu, Ɔno na na ɔgyina mu ma Lawra-Nandom mpɛsoaso wɔ Atɔeɛ mantam wɔ Ghana.

## Abrabɔ Ahyɛaseɛ Ne Sukuu
Yɛ woo Kunfah wɔ A ɔpɛnimaa bosome da a ɛtɔ so ɛduonu nan wɔ afe apem aha nkonoo ɛduonum mmienu mu a ɛwɔ Nandom wɔ Atɔeɛ mantam wɔ Ghana. Kunfah kɔɔ College Of Insurance and Risk Management sukuu, Monrovia na ɔnyaa ne Diploma abosobɔdeɛ wɔ Insurance mu.

## Amanyɔsɛm
National Democratic Congress amanyɔkuo (NDC) na ɛdii kan yii Kunfah kɔɔ mmarahyɛbedwa fie sɛ, ɔnkɔ yɛ anamsinii mma Lawra-Nandom mpɛsoaso wɔ Atɔeɛ mantam wɔ Ghanaman mu wɔ afe apem aha nkron aduokron mmienu Ghana mmarahyɛbedwam abatoɔ no mu. Wɔ afe apem aha nkron ɛduokron nsia mu no, Anthony Bondong bɛ hyɛɛ Kunfah ananmu. Wɔ afe apem ahankron aduokron nsia Ghanaman mu nyinaa abatoɔ mu no Bondong nyaa mma mpem aduonu mmienu, ahanan aduanan nwɔtwe baako firi ɔman mu abatoɔ no nyinaa mu de tia People's National Convention amanyɔuo (PNC) ɔkansinii Gyader Edward Nminyair a ɔnyaa mma mpem wɔtwe, ahanan aduowɔtwe nsia, New Patriotic Party amanyɔkuo (NPP) nso kansinii Naapie Guomil nyaa mma mpem mmienu, ahankron mmienu.

## Nnwuma
Kunfah yɛ Insurance dwumakuo hwɛsofoɔ panin.

## N'abrabɔ
Kunfah yɛ Okristonii.

## Beaɛ A Menyaa Mmoa Firiiɛ
Dominic Yaw Amoako

**Dominic Yaw Amoako**  yɛ Ghana amanyɔnii ne ekuoba wɔ mmarahyɛbedwam a ɛdi kan wɔ Ghana Adehyeman a ɛtɔ so nan no mu, ɔyɛ anamɔnsini ma Tano Anaafoɔ mpɛsoaso de ma National Democratic Congress amanyɔkuo no (NDC).

## Abrabɔ Ahyɛaseɛ Ne Sukuu
Yɛ woo Dominic wɔ Terchire, a ɛwɔ Ahafo mantam wɔ Ghana ɛwɔ Oforisuo bosome da a ɛto so du, afe apem ahankron ɛduonu. Dominic kɔɔ ntoasoɔ sukuu wɔ Acheresua Senior High School, ɔnyaa Akyerɛkyerɛ Nteteɛ abɔdin krataa wɔ Akyerɛkyerɛ Nteteɛ sukuupɔn mu, ɛfiri ho no ɔtoa so tu anammɔm toa Akyerɛkyerɛ Nteteɛ sukuupɔn kɛseɛ so de nyaa Diploma wɔ Brɔfo kasa mu.

## Amanyɔsɛm
Yɛ yi Dominic kɔɔ mmarahyɛbedwam a ɛdikan wɔ Ghana Adehyeman a ɛtɔ so nan no mu, wɔ Ɔpɛpɔn bosome da a ɛtɔ so nson, afe apem ahankron aduokron mmiɛnsa no mu wɔ abrɛ yɛde nkunim abɔdin no maa no wɔ afe apem ahankron aduonkron mmienu Ghanaman  abatoɔ no mu, a ɛkɔɔ so wɔ Ɔpɛpɔn bosome da a ɛtɔ so aduonu nkron, afe apem ahankron aduokron mmienu. Dominic dii nkuguo de maa ne kuo yɔnko Felix Boakye a ɔbɛ yɛ ɔkansini wɔ afe apem ahankron aduokron nsia Ghanaman mu abatoɔ no mu, nanso ɔkansini Felix dii nkukuo maa New Patriotic Party (NPP) amanyɔkuo ba Joe Donkor. Donkor dii Felix so nkunim wɔ abrɛ ɔnyaa mma ɔha mu nkyekyemu aduasa nkron akyiripɔ aduanan firi mma no nyinaa mu, ɛkeka kɔ mma bɛyɛ mpem du mmienu ne du, wɔ aberɛ Felix nso nyaa mma ɔha mu nkyekyemu aduasa nwɔtwe akyiripɔ pɔ aduonu firi mma no nyinaa mu a ɛno nso ɛkeka kɔ bɛyɛ mpem dubaako aha nsia aduasa nan.

## N'abrabɔ
Dominic yɛ Okristoni.

## Beaɛ A Menyaa Mmoa Firi Yɛ
John Kofi Gyasi

**John Kofi Gyasi**  Ghanani amanyɔni a ɔbɛyɛɛ mmerahyebadwamni wɔ Ghana mmerahyebadwamfie wɔ neɛ ɛdikan ne neɛ ɛtoso mmienu wɔ Adehyeman Ghana amanmuo a ɛtoso nan no mu.

## Abrabɔ ne Adwuma
Wɔwoo Kofi Gyasi wɔ Ghana wɔ Oforisuo bosome no, ne a da a ɛtɔ so aduonu mmienu wɔ afe apem aha nkron ne aduokron nsia (22 Oforisuo 1946) wɔ kuro a yɛ frɛ no Brofoyeduru a ɛwɔ Asante mantam wɔ  Ghana man mu. Ɔkɔɔ sukuu wɔ Dunkwa ntoasoɔ sukuu ne Akrokarri Akyerɛkyerɛfoɔ suapɔn sukuu,  ɛhɔ na ɔbɛ nyaa ne POST - SEC abodin krataa CERT A.  

## Amanyɔsɛm
John Kofi Gyasi yɛ Ghanani amanyɔni a ɔbɛyɛɛ mmarahyebadwani wɔ Ghana mmarahyebadwafie wɔ neɛ ɛdikan ne neɛ ɛtoso mmienu wɔ Adehyeman Ghana,  amanmuo a ɛtoso nan no mu.https://ghanamps.com/mp/gyasi-john-kofi/   Wɔdii kan too aba maa no kɔɔ mmarahyɛbedwafie deɛ  edikan wɔadehyeman  Ghana  amanmuo a ɛtɔ so  nan no wɔ Ɔpɛpɔn bosome no ne da a ɛtɔso nson wɔ afe apem aha nkron ne aduokron mmiɛnsa (7th January 1993). Ɛno akyi no ɔsanso dii nkonim biom maa no kɔɔ mmarahyɛbadwam ne nprenu so. Ɔde n'adwuma sɛ mmerahyɛbadwani baa n'awieɛ  wɔ Ɔpɛpɔn bosome no ne da a ɛtoso nsia wɔ mfei mpem mmienu ne baako no mu (6th January 2001). Na ɔno na ɔgyina hɔ sɛ mmerahyɛbadwani de maa  Adansi-Asokwa  abatoɔ mpɛsoaso  wɔ Asante Amantan mu. Wɔ afe apem aha nkron ne aduokron mmienu mmarahyɛbedwam abatoɔ wɔ  Ghana  no ɛmu yɛɛ den.Wɔtoo aba yii no sɛ ɔkɔ mmarahyɛbedwafie wɔ amanyɔkuo National Democratic Congress  (NDC) din mu.Wɔ afe apem aha nkron ne aduokron nsia abatoɔ no mu no, ɔnyaa mma no mu mpem du, ɔha nkron ne aduokono nkron (10,999) de firii mpem du nkron ne aha nkron ne aduoson nson (19,977) wɔ Ghanafoɔ dodoɔ a  ɛkɔ too aba no mu. Wei  gyina hɔ ma ɔha mu abupɛn aduonum num ne akyiri pɔ hwee ne nsia (55.06%)

## Adwuma
Na ɔyɛ ɔkyerɛkyerɛni a na ɔsanso yɛ nsiakyiban adwumayɔni na ɛdwuma a ɛgye  ne paa ara ne amanyɔsɛm  ɛne afei nso no na ɔyɛ akane  mmarahyɛbedwani ma Adansi Asokwa abatoɔ mpɛsuasofoɔ wɔ Asante Mantam mu.

## Asetena ne Abrabɔ
Gyasi yɛ Okristoni.

## Beaɛ a me nyaa mmoa firiiɛ



Nkyekyεmu:National Democratic Congress (Ghana) Amanyɔfoɔ
Nkyekyεmu:Ghana mmrahyɛbadwafoɔ 1997–2001
Nkyekyεmu:Ghana Aban asoafoɔ
Thomas Kwame Yeboah

**Thomas Kwame Yeboah** () ( yɛwoo no kitawonsa bosome da a ɛtɔ so num wɔ afe apem ahankron ne aduonum nkron mu) yɛ  Ghana  amanyɔni a ɔyɛ ekuoba wɔ mmrahyɛbedwa a ɛtɔ so mmienu wɔ kwasafoman a ɛtɔso nan a ɔgyina hɔ ma Dɔmaa atɔeɛ mpɛsoa wɔ Bono Ahafo mantam wɔ Ghana.

## Abrabɔ ahyɛaseɛ ne nwomasua
Yɛwoo Yeboah wɔ kitawonsa bosome da a ɛtɔ so num wɔ afe apem ahankron ne aduonum nkron wɔ Dɔmaa atɔeɛ a ɛwɔ Bono Ahafo mantam wɔ Ghana. Ɔkɔɔ Ghana suapɔn sukuu ɛna ɔnyaa n'abodin nkrataa wɔ bakyela wɔ Arts mu wɔ berɛ a ɔsua amanyɔsɛm ne nnoɔma a ɛfa nnipa ne yɛn mpɔtam ho.

## Amanyɔsɛm.
Yɛyii Yeboah too mmrahyɛbedwa a  edikan wɔ kwasafoman a ɛtɔso nan wɔ Ghana wɔ ɔpɛpɔn bosome da a ɛtɔso nson wɔ aberɛ a yɛdaa no adi sɛ ɔno na adi nkunim wɔ afe apem ahankron ne aduokron nsia (1996) Ghana abatoɔ no mu wɔ a amanyɔkuo a yɛfrɛ no National Democratic Congress wɔ Dɔmaa atɔeɛ mpɛsoa so a ɛwɔ Bono Ahafo  mantam a ɛwɔ Ghana. Ɔdii Ɔmanpanin wɔ mfeɛ mpem mmienu Ghana abatoɔ no mu maa Yaw Asiedu-Mensah a ɔyɛ "New Patriotic Party" dii nkunim, a mma mpem aduanan, ahasia ne aduosia nsia (40,366) mu no ɔnyaa mma mpem aduonu,ahasa ne aduasa baako (20,331) a ɛgyina hɔ ma ɔhamu nkyekyɛmu aduanan nkron akyirepɔn aduokron mmienu(49.92).

## Beaɛ a menyaa mmoa firiiɛ.



Nkyekyεmu:National Democratic Congress (Ghana) Amanyɔfoɔ
Nkyekyεmu:Ghana mmrahyɛbadwafoɔ 1997–2001
Nkyekyεmu:Ghana mmrahyɛbadwafoɔ 1993–1997
Gladys Boateng

Gladys Boateng  (wɔwoo no afe 1949) yɛ Ghana manyɔni ne ɔkyerɛkyerɛni. Na ɔyɛ mmarahyɛbedwanii ma Tema West abatoɔ mpɛsoa no wɔ Nkran punpuni Mantam a ɛwɔ Ghana. Na ɔka mmarahyɛbedwafie a edi kan wɔ kwasafoman a ɛtɔ so nnan no ho.

## N'abrabɔ ahyɛaseɛ ne nnwomasua
Wɔwoo Gladys Boateng wɔ Ayɛwohomummɔ da a ɛtɔ so mmienu, afe apem ahankron aduonan nkron. Okura 'Diploma in Art Education' a onyaa wɔ 'Cert 'A' Specialist Training College '.

## Adwuma
Na Gladys Boateng ka mmarahyɛbedwafie a edi kan wɔ 'Republic' a ɛtɔ so nnan wɔ Ghana no ho. Ɔkɔɔ aban mu firii Ɔpɛpɔn 7, de kosi ɔpɛpɔn 6, 1997.

## Amanyɔsɛm
Wɔtoo aba maa Gladys kɔɔ aban mu wɔ afe 1992 Ghana mmarahyɛbedwafoɔ abatoɔ no mu wɔ National Democratic Congress amanyɔkuo no din mu. Na ɔka Mmarahyɛbedwafie A Edi Kan wɔ Ghana 'Republic' a ɛtɔ so nnan no ho.

Ansaa na Gladys rekɔ aban mu no, na Owura Seth Laryea Tetteh na ɔyɛ mmarahyɛbadwani ma Tema abatoɔ mpasua no wɔ Ghana 'Republic' a ɛtɔ so mmiɛnsa no mu. Ofirii aban mu no na Gladys Boateng bɛhyɛɛ n'anan. Berɛ a Gladys firii aban mu no, Abraham Ossei-Aidooh a ɔyɛ New Patriotic Party  amanyɔkuo no muni na osii n'anan. Wɔ 1996 Ghana abatoɔ mmerɛ no mu, Abraham nyaa aba a wɔkanee no mu 22,521 a ɛyɛ ɔha mu nkyekyem aduanan nsia ne akyiripɔw nnum(46.50%). Wɔn a wɔtoo wɔn so aba kaa Abraham ho ne Esther Illan-Agbodo Ogbogu a na ɔyɛ National Democratic Congress amanyɔkuo no muni. Onyaa aba no 15,551,a ɛyɛ ɔha mu nkyekyem eduasa mmienu(32%). George Alfred Ackah a na ɔyɛ Convention People's Party amanyɔkuo no muni no annya aba no bi.

## N'abrabɔ
Gladys Boateng yɛ Kristoni
## Beae A Minyaa Mmoa Firiiɛ
Kenkey

**Dɔkono**() yɛ aduane a yɛde aburoo a yɛatutu agu nsuo mu ama no adi bɛyɛ nnanu, ansa na wɔayam ayɛ no mmɔre. Wɔde mmɔre no si hɔ bɛyɛ nna kakra, afei, wɔkyɛ mu mmienu noa ne fa bi de fa nso si hɔ. Sɛ wɔnoa wie a, wɔde deɛ wɔanoa no fra deɛ wɔnnoaeɛ no. 

## Ahodoɔ
Mmeaeɛ ahodoɔ a wɔdi dɔkono wɔ Ghana, Côte d'Ivoire apuiɛ fam, Togo, Benin atɔeɛ fam, Guyana, ne Jamaica. Mpɛn pii no, wɔde aburoo a wɔayan te sɛ  sadza ne ugali. Edin a wɔde nim aduane yi pa ara ne **kɔmi (**wɔtaa ka no **kormi)** Nkran mantam mu, ɛnna Akanfoɔ nso frɛ no dɔkono wɔ Ghana. Jamaicafoɔ nso frɛ no dokunoo, dokono, dokunu, blue drawers, ne tie-a-leaf. Wokɔ Mexico nso a, wowɔ baako bi a wɔfrɛ no "Tamale". Ghana nso, mmeaeɛ ahodoɔ a wobɛhunu dɔkono yi bi ne kuro bi a wɔfrɛ no Tamale wɔ ɔman Ghana atifi fam. Guyana nso, wɔfrɛ no konkee. Sɛ wokɔ Trinidad a, wɔfrɛ no "paime" (wɔka no sɛ pay-me) na wɔn deɛ no deɛ, ɛyɛ sononko ɛfiri sɛ, wɔmfa borɔdeɛ nyɛ, na mmom wɔtumi de eferɛ ne kube yɛ.  Cuisine of the Caribbean (kyerɛ sɛ faako a Caribbeanfoɔ yɛ wɔn aduane) no deɛ, wɔde aburoo mmɔre, borɔdeɛ, kwadubunu, aborɔdwomaa, (Asantefoɔ ne Jamaicafoɔ deɛ a ɛfiri Asanteman mu no) anaasɛ bankye a wɔde kwadu nwura akyekyere ho. Wɔnyaa saa aduane yi firii ɔkwan a na tete Abibiremfoɔ fa so noa wɔn nnuane no mu. 

Ɛsiane sɛ, sɛnea wɔyɛ dɔkono no nte sɛ sɛnea wɔyɛ ugali nti, dɔkono no deɛ, wɔgyae mmɔre no si hɔ kakra ma no keka ansa na wɔanoa. Yei nti, ɛdi nna kakra ansa na wɔafiri aseɛ anoa dɔkono no, ɛfiri sɛ wɔgyaa si hɔ nna kakra ma no keka. Wɔde aburoo siam fra aburoo mmɔre de nsuo gu kafra saa ara kɔpem sɛ ne nyinaa bɛtumi afra yie a aba biara nni mu. Afei, wɔkata so si baabi a ɛhɔ yɛ hye kakra kɔpem sɛ ɛmu bɛkeka koraa. Sɛ mmɔre no keka wie a, wɔde dokono no si gya so kakra tete gu kwadu nwura, aburoo hono, wrɔba mu, na afei wɔde asi gya so de nsuo kakraa bi agu ho akata so.  Yɛwɔ dɔkono ahodoɔ bebree a ebi ne Fante ne Nkran dɔkono. Dɔkono a wɔnim no wɔ Ghana mmeaeɛ dodoɔ no ara ne Nkran dɔkono no.

Dɔkono a wɔahono yɛ aduane a ɛmu yɛ hare a wɔde dɔkono ne nsuo, asikyire, meleke ne nsuonwunu.

## Wobɛtumi no ahwɛ

* Beaeɛ a Ghanafoɔ yɛ wɔn nnuane
* Beaeɛ a Jamaicafoɔ yɛ wɔn nnuane
* Abibirem nnuane ahodoɔ
* Nnuane ahodoɔ a wɔde mmɛre yɔ
* Tamale
* Dɔkono a yɛahono

## Faako a menyaa mmoa firiiɛ
Efo Kodjo Mawugbe

**Efo Kodjo Mawugbe** (Efo Kodjo Mawugbe (wɔ woo no April da ɛtɔ so) yɛ kane Ghanani abasobɔdeɛ gyefo wɔ siniyi kyerɛ mu ne ɔkwankyerɛfo ma ɔman siniyi adwumakuo a ɛne National Theatre of Ghana. Na ɔsan nso yɛ otemmufo wɔ tv3 dwumadie a wɔfrɛ no Ghana Most Beautiful no so

## Nhomasua
EEfo Kojo Mawugbe yɛ kane sukuuni wɔ ntoaso sukuu a wɔfrɛ no Mawuli School, beae a onyaa abɔdin krataa a ɛde General Certificate of Education (GCE) Ordinary ne Advance Level ansa na ɔtoaa so kosuaa siniyi ho nsɛm wɔ ntoaso sukuu a ɛne University of Ghana firi afe 1975 kosi afe 1978. ɔtoaa so kosuaa ade faa senea wɔ toto siniyi ho nneɛma wɔ British Council a ɛwɔ Glasgow ne London. Wɔ afe 1991 mu no, Mawugbe too n’adesua so wɔ sukuu a ɛne Ghana Institute of Public Administration (GIMPA). ɔsan nso suaa ade wɔ Bauf Centre for Management, Calgary, Canada wɔ afe 1995.

## Nwuma

* In the Chest of a Woman (Play), Isaac Books & Stationery Services, 2008.
* My Father's Song (Fiction), Afram Publications, 2015.
* Prison Graduates, Afram Publications, 2015

## Abbasobɔ
Wɔbɔɔ Efo Kojo abaso wɔ akansie dwumadie  a BBC world Service ne British Council International Radio de hyehyɛɛ so wɔ afe 2009 mu, ne dwumadie a  ode gyee abasobɔdeɛ no ne nea w’ato din Prison Graduates
Samuel Kwadwo Yamoah

**Samuel Kwadwo Yamoah **()

Wɔwoo Yamoah wɔ Kotonimaa bosome da a ɛtɔ so du nsia wɔ afe apem aha nkron ne aduonum nsia (1956) mu wɔ Tepa a ɛwɔ Asante mantam mu wɔ Ghana. Na ɔyɛ Ghana amanyɔni ɛna ɔsan nso ka mmarahyɛbedwafie a edikan wɔ adehyeman a ɛtɔ so nnan ho ma adehyeɛ a ɛwɔ Ahafo Ano North abatoɔ mpɛsoaso wɔ Asante Mantam mu. Na ɔgyina hɔ ma National Democratic Congress amanyɔkuo no anan mu.
## Ne mmɔfrase ne nwomasua
Wɔwoo Yamoah wɔ Kotonimaa bosome da ɛtɔ so dunsia wɔ afe apem ɔha nkron ne aduonum nsia wɔ Tepa ɛwɔ Asante Mantam mu. Ɔkɔɔ sukuu wɔ Osei Kyeretwie ntoasoɔ sukuu a ɔnyaa ne GCE  abodin no.

## Amanyɔsɛm
Wɔtoo aba yii Yamoah sɛ ɔkɔ mmrahyɛbedwafie ɛwɔ amanyɔkuo National Democratic Congress din mu mma adehyeɛ a ɛwɔ Ahafo Annor North abatoɔ mpɛsoaso wɔ Asante mantam mu wɔ Ghana berɛ a Ghanafoɔ too mmarahyɛbedwam aba wɔ afe apem aha nkron ne aduokron mmienu. Ɔsii fam maa Baffour Annor wɔ afe apem aha nkron ne aduokron nsia Ghana aba toɔ no mu, Baffour nyaa mma no mu mpem du mmienu, ɔha num ne aduasa nsia firii mma dodoɔ a wɔtoeɛ no mu a egyina hɔ ma ɔha mu nkyekyɛm aduanan num ne akyiri pɔ aduoson de boroo Jane Brownford Donkor a ɔgyinaeɛ maa amanyɔkuo foforɔ nso nyaa mpem nkron, aha nsia ne aduonu nwɔtwe a egyina hɔ ma ɔha mu nkyekyɛm aduasa num ne akyiripɔ du nan, Kwabena Nketia a ɔgyinaeɛ maa People National Congress amanyɔkuo no nso nyaa ahasa ne aduonum nan ne akyiri pɔ aduasa de firii aba dodoɔ a wɔtoeɛ no mu.

## Adwuma
Amanyɔsɛm no akyi no na Yamoah yɛ Odwadini. Na ɔsan wɔ nimdeɛ pii wɔ sikakora ho ne adansie ne akwanyie ho. Na ɔsan nso yɛ adwuma wɔ akwantuo dwumakuo mu na ɔsom sɛ bɔɔlobɔ terenee.

## N'asetena mu abrabɔ
Yamoah yɛ Okristoni.

## Beaɛ menyaa nsɛm no
 


## Early life and education

Wɔwoo Yamoah wɔ Kotonimaa da 6, 1956 wɔ Tepa wɔ Ashanti Mantam mu, Ghana. ɔwɔɔ no maa Mad Adwoa Benewaa (Ɔhoɔfɛfoɔ) ne Owufoɔ Papa Kojo Yamoah . Ɔkɔɔ Osei Kyeretwie Ntoaso Sukuu a ɔnyaa ne GCE Ordinary Level.Ɔsom sɛ sikakorabea dwumayɛni wɔ Tepa SSB sikakorabea ansa na ɔrebɛyɛ mmarahyɛ bedwani ama ahafo ano  mantam
Dominic Azimbe Azumah

**Dominic Azimbe Azumah**  (wɔwoo no Ɔpɛpɔn 1, 1950) yɛ   Ghana manyɔni a na ɔka  Ghana mmarahyɛbedwa a edi kan, nea  ɛtɔ so mmienu, nea ɛtɔ so nnan, nea ɛtɔ nnum ne nea  ɛtɔ so nsia no ho.Na ɔyɛ ananmusini ma Garu-Tempane Abatoɔ mpasua a ɛwɔ Atifi-Atɔɛ Mantam   wɔ National Democratic Congress amanyɔkuo no din mu.

## N'abrabɔ ahyɛaseɛ ne ne nnwomasua
Wɔwoo Azumah wɔ Ɔpɛpɔn 1,1950. Ofiri Garu a ɛwɔ  Atifi-Atɔɛ Mantam wɔ ɔman Ghana mu. Onyaa n'abasobɔdeɛ krataa wɔ Local Government Administration mu wɔ Institute of Local Government Studies a ɛyɛ suapɔn wɔ Ghana.

## Adwuma
Azumah yɛ nkontaabufoɔ.

## Amanyɔsɛm
Azumah yɛ National Democratic Congress amanyɔkuo no muni. Ɔbɛyɛɛ mmarahyɛbedwani bere a edi kan wɔ Ɔpɛpɔn, 1993. Woyii no bere a wɔtoo Ghana 1992 Mmarahyɛbedwafoɔ Abatoɔ no. Ɔkɔɔ so ara yɛɛ mmarahyɛbedwanii kosii sɛ wɔtoo aba maa Owura Akuka Albert Alalzuuga sɛ mmarahyɛbedwanii wɔ saa Abatoɔ Mpɛsoa no so.  Wɔ afe 2004  abatoɔ mmere no mu no, ɔsan gyinaa sɛ mmarahyɛbedwanii ma n'abatoɔ mpɛsoa no. Saa bere yi wɔpaw no, na ɔbɛkaa  mmarahyɛbadwafoɔ a wɔwɔ mmarahyɛbedwafie a ɛtɔ so nnan wɔ Ghana Republic a ɛtɔ so nnan no mu wɔ Ɔpɛpɔn 2005. Ɔkɔɔ so ara tenaa mmarahyɛbedwafie kosii Ɔpɛpɔn 6,2017 na Owura Akuka Albert a ɔno nso yɛ National Democratic Congress amanyɔkuo no ho no bɛtoaa n'adwuma no so.

Wɔpaw Owura Azumah sɛ 'Minister of State' wɔ Ɔmanpanyin Atta Mills amamuo ase wɔ afe 2012 mu.

## Abato
Wɔ 1992 Ghana Mmarahyɛbedwafoɔ abatoɔ a wɔtoo no Ɔpɛnimma 29, 1992 no mu no, woyii Owura Azumah kaa mmarahyɛbedwafoɔ abatoɔ a no ho.Eyi maa no bɛkaa mmarahyɛbedwafie a edi kan wɔ Ghana Republic a ɛtɔ so nnan a wɔhyɛɛ aseɛ Ɔpɛpɔn 7,1993 no ho.

Wɔ aba a wɔtoo no afe 2000 mu no, Azumah dii nkoguo maa diberɛ no firii ne nsa. Ɔsan nyaa diberɛ no bere a wɔtoo afe 2004 Mmarahyɛbedwafoɔ aba no na ɔbɛyɛɛ mmarahyɛbedwani maa Garu-Tempane Abatoɔ Mpɛsoa no. Na ɔka National Democratic Congress (NDC) amanyɔkuo no ho. Wɔ abatoɔ mpɛsoa dumiɛnsa(13) a ɛwɔ Apuei Atɔɛ Mantam  a wɔtoo aba wɔ so no, National Democratic Congress amanyɔkuo no nyaa emu nkron(9) a na Garu-Tempane Abatoɔ mpɛsoa no ka ho.

Wɔ 230 abatoɔ mpɛsoa a wɔtoo aba wɔ so no,National Democratic Congress amanyɔkuo no nyaa emu 94 na eyi maa wɔbɛyɛɛ kuo ketewa a na ɛwɔ mmarahyɛbedwafie. Na aba dodoɔ a wɔtoo  wɔ Azumah abatoɔ mpasua so no yɛ 34,020 na onyaa emu 18,705. Na eyi yɛ aba a wɔtoe no nyinaa ɔha mu nkyemu aduonum- num(55). Wɔn a Azumah ne wɔn sii akan no ne Pullam William a na ɔyɛ  People's National Convention amanyɔkuo no muni,Joseph Akudbillah a na ɔyɛ New Patriotic Party amanyɔkuo no muni ne Anabah Joseph Benibah a na ɔyɛ Convention People's Party n muni. Pullam nyaa  ɔha mu nkyem 5.5, Joseph nyaa ɔha mu nkyem 38.4 na Anabah nso nyaa ɔha mu nkyem 1.1 wɔ aba a wɔtoe no nyinaa mu.

## N'abrabɔ mu nsɛm
Azumah yɛ Kristoni(Catholic). W'aware wɔ mma nnan.
## Beae a minyaa mmoa firiiɛ



Nkyekyεmu:Ganafoɔ
Nkyekyεmu:Ghana Amanyɔfo
Nkyekyεmu:Ateasefoɔ
Nkyekyεmu:National Democratic Congress (Ghana) Amanyɔfoɔ
Nkyekyεmu:Ghana Aban asoafoɔ
Nkyekyεmu:Ghana mmrahyɛbadwafoɔ 1997–2001
Nkyekyεmu:Ghana mmrahyɛbadwafoɔ 1993–1997
Nkyekyεmu:Ghana mmrahyɛbadwafoɔ 2005–2009